Publication: Magyar Közlöny
Issue: MK-2000-127 (Year: 2000, Number: 127)
Era: 1990-2004
Section: 2 Jelenleg az 1994. évi XLVIII. törvény.
Paragraph Index: 58

a) Az árszabályozási éven belül renkívüli ármódosításra az árelőkészítésért felelős hatóság akkor tesz javaslatot, ha aa) új termelő belépése új ármegállapítást tesz szükségessé, ab) a közüzemi nagykereskedőnek értékesítő termelők kapacitásaiban (teljesítmény, élettartam) előre nem látható lényeges változás következik be, és az a fogyasztói átlagárban 2%-nál nagyobb mértékű változást tesz szükségessé (az ennél kisebb mértékű változást az árelőkészítő hatóság a soron következő éves árkorrekciónál árjavaslata előkészítésekor veszi figyelembe), ac) az erőművekben felhasznált földgáz hatósági árai az árszabályozási éven belül 10%-nál nagyobb mértékben változnak, ad) a fűtőolaj árainak az árszabályozási év kezdetétől számított legalább 4 havi átlaga 10%-nál nagyobb mértékben eltér az árszabályozási év elején figyelembe vett mértéktől.

Source: https://magyarkozlony.hu/hivatalos-lapok/6b6c4a25db41bbe106c6b7fd6f339c99e703d23c/dokumentumok/b64b5ca31d2b7868e0aab6e16cfc1d63e496de18/letoltes